D tagi i d taḥkayt-iw i win yebγan ad iẓer amek alami uγaleγ d ameslub : deg zzman aqdim uqbel talallit n yirebbiten ukiγ-d seg iḍes iḍulen, lliγ kesbeγ iƐeǧǧaren, lliγ ttγumuγ yiss-sen deg tarwiḥin-iw i sebƐa γef tmurt. Uzzleγ s wudem ur neffir deg yizenqan yeččuren, suγeγ abbuh a lγaci : ‟imakaren, imakaren, imakaren imcumen” irgazen tulawin la ttaḍsan fell-i, ma d kra rewlen s ixxamen-nsen xelƐen ugaden-iyi.